הארמייה הרביעית (האימפריה הגרמנית)

הארמייה הרביעית הייתה ארמייה גרמנית שפעלה במלחמת העולם הראשונה בחזית המערבית.

היסטוריה
מפקדה של הארמייה בתחילת הקרבות היה אלברכט, דוכס וירטמברג. במסגרת תוכנית הפלישה הגרמנית לצרפת הוצבה הארמייה באגף המרכזי של הגרמנים יחד עם הארמייה החמישית. בתחילה נחלה הארמייה הצלחה מרובה, וניצחה את הצרפתים בקרב הארדנים, אולם לבסוף נבלמה כתוצאה מהקרב על המארן. לאחר מכן השתתפה הארמייה במרוץ אל הים. באוקטובר הועברה מפקדת הארמייה שקיבלה תחת פיקודה יחידות מילואים לפלנדריה, שם השתתפה בקרב איפר הראשון.

ב-22 באפריל 1915 תקפה הארמייה את מבלט איפר, תוך שהיא משתמשת בנשק כימי כנגד הבריטים, אך על אף הצלחות ראשוניות לא הצליחה בסופו של דבר לכבוש את העיר.

ב-1 באוגוסט 1916 מונה אלברכט למפקד קבוצת הארמיות אלברכט (שכללה את פלגת הארמייה A, ואת פלגת הארמייה B, ומאוחר יותר גם את פלגת הארמייה C), ובמקומו מונה למפקד הארמייה גנרל פרידריך זיקסט פון ארמין, שפיקד על הארמייה עד לסיום המלחמה.

ב-31 ביולי 1917 הותקפה הארמייה על ידי הכוחות הבריטים במסגרת קרב פשנדל. בתום ארבעה חודשי לחימה עזים, הצליחו מדינות ההסכמה להתקדם סך הכל כ-10 קילומטר לתוך קווי הגרמנים, וזאת במחיר של למעלה מחצי מיליון פצועים, שבויים או הרוגים לשני הצדדים. בשל כך נחשב קרב פשנדל לאחד הקרבות הנוראיים ביותר במלחמת העולם הראשונה, שמסמלים את מלחמת החפירות שאפיינה את החזית המערבית.

במהלך שנת 1918 פעלה הארמייה במסגרת קבוצת הארמיות של רופרכט, נסיך הכתר מבוואריה. ב-9 באפריל 1918 תקפה הארמייה את הכוחות הבריטים לכיוון נמלי התעלה, במסגרת מבצע ג'ורג'ט - קרב איפר הרביעי שהיה חלק ממתקפת האביב, אך נכשלה בכיבוש יעדיה. באוגוסט 1918 הותקפה הארמייה על ידי כוחות מדינות ההסכמה במסגרת מתקפת מאה הימים, ונאלצה לסגת מעמדותיה. נסיגת הארמייה נמשכה עד סיום המלחמה.

לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה הרביעית ב-24 בינואר 1919.

סדר הכוחות
21 באוגוסט 1914
בקרב הארדנים ב-21 באוגוסט 1914, כללה הארמייה את היחידות הבאות:
 ארמייה קורפוס דיוויזיה הארמייה הרביעית הקורפוס ה-6 הדיוויזיה ה-11 הדיוויזיה ה-12 הקורפוס ה-8 הדיוויזיה ה-15 הדיוויזיה ה-16 הקורפוס ה-18 הדיוויזיה ה-21 הדיוויזיה ה-25 קורפוס המילואים ה-8 דיוויזיית המילואים ה-15 דיוויזיית המילואים ה-16 קורפוס המילואים ה-18 דיוויזיית המילואים ה-21 דיוויזיית המילואים ה-25

אוקטובר - נובמבר 1914
בקרב איפר הראשון באוקטובר - נובמבר 1914, כללה הארמייה את היחידות הבאות:
 ארמייה קורפוס דיוויזיה הארמייה הרביעית קורפוס המילואים ה-3 דיוויזיית המילואים ה-5 דיוויזיית המילואים ה-6 דיוויזיית התחלופה ה-4 קורפוס המילואים ה-22 דיוויזיית המילואים ה-43 דיוויזיית המילואים ה-44 קורפוס המילואים ה-23 דיוויזיית המילואים ה-45 דיוויזיית המילואים ה-46 קורפוס המילואים ה-26 דיוויזיית המילואים ה-51 דיוויזיית המילואים ה-52 קורפוס המילואים ה-27 דיוויזיית המילואים ה-53 דיוויזיית המילואים ה-54 קורפוס המשמר דיוויזיית המשמר ה-2 הקורפוס ה-2 הדיוויזיה ה-3 הדיוויזיה ה-4 הקורפוס ה-15 הדיוויזיה ה-30 הדיוויזיה ה-39 עתודת הארמייה דיוויזיית הנחתים

30 באוקטובר 1918
בסוף המלחמה, כללה הארמייה את היחידות הבאות:
 ארמייה קורפוס דיוויזיה הארמייה הרביעית קורפוס הצי דיוויזיית הצי ה-1 דיוויזיית הצי ה-2 שני שלישים מדיוויזיית הלנדווהר ה-38 שליש מהדיוויזיה ה-3 דיוויזיית הלנדווהר ה-85 קורפוס המילואים של המשמר דיוויזיית המילואים ה-3 שני שלישים מהדיוויזיה ה-3 דיוויזיית המילואים ה-13 הדיוויזיה הבווארית ה-16 דיוויזיית המילואים ה-36 הדיוויזיה הבווארית ה-11 הדיוויזיה ה-4 שליש מדיוויזיית הלנדווהר ה-38 דיוויזיית המילואים ה-16 הדיוויזיה ה-23 דיוויזיית הלנדווהר ה-3 קורפוס המשמר הדיוויזיה ה-26 הדיוויזיה ה-19 דיוויזיית התחלופה של המשמר הדיוויזיה ה-207 דיוויזיית המילואים הבווארית ה-1 הדיוויזיה ה-21 דיוויזיית המילואים ה-52 דיוויזיית הפרשים ה-6 קורפוס המילואים ה-10 דיוויזיית המילואים ה-49 דיוויזיית המילואים ה-23 דיוויזיית המילואים ה-11 הדיוויזיה ה-56 דיוויזיית המילואים הבווארית ה-6 הדיוויזיה ה-39 הדיוויזיה ה-40

מפקדים
 אלברכט, דוכס וירטמברג (2 באוגוסט 1914 - 1 באוגוסט 1916)
 פרידריך זיקסט פון ארמין (1 באוגוסט 1916 - 28 בינואר 1919)

ראו גם
 החזית המערבית במלחמת העולם הראשונה

קישורים חיצוניים
 Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה